《寄精严谷堂老宿二十年欲访谷堂观笔法因循去》
宋代·林亦之

隔浦娟娟古佛庐，几回欲去更踟躇。
欲夸柳氏元和脚，要问隋僧智果书。
见说交情多隽达，每惭识面尚生疎。
山头红叶知无限，可许閒人暂寓居。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。